CELEX: 32011D0520
Language: lv
Date: 2011-08-31 00:00:00
Title: 2011/520/ES: Komisijas Īstenošanas lēmums ( 2011. gada 31. augusts ) par Marokas atzīšanu saskaņā ar Eiropas Parlamenta un Padomes Direktīvu 2008/106/EK attiecībā uz jūrnieku apmācības un sertificēšanas sistēmām (izziņots ar dokumenta numuru C(2011) 6020)  Dokuments attiecas uz EEZ

1.9.2011   
            
            
               LV
            
            
               Eiropas Savienības Oficiālais Vēstnesis
            
            
               L 226/10
            
         KOMISIJAS ĪSTENOŠANAS LĒMUMS
   (2011. gada 31. augusts)
   par Marokas atzīšanu saskaņā ar Eiropas Parlamenta un Padomes Direktīvu 2008/106/EK attiecībā uz jūrnieku apmācības un sertificēšanas sistēmām
   (izziņots ar dokumenta numuru C(2011) 6020)
   (Dokuments attiecas uz EEZ)
   (2011/520/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 19. novembra Direktīvu 2008/106/EK par jūrnieku minimālo sagatavotības līmeni (1) un jo īpaši tās 19. panta 3. punkta pirmo daļu,
   ņemot vērā Kipras 2005. gada 13. maija pieprasījumu,
   tā kā:
   
               (1)
            
            
               Saskaņā ar Direktīvu 2008/106/EK dalībvalstis var nolemt atbalstīt trešo valstu izdotos attiecīgos jūrnieku sertifikātus, ja attiecīgo trešo valsti atzīst Komisija. Minētajām trešām valstīm ir jāatbilst visām prasībām Starptautiskās Jūrniecības organizācijas (SJO) 1978. gada Konvencijā par jūrnieku sagatavotības, sertificēšanas un sardzes pildīšanas standartiem (STCW konvencija) (2), kura pārskatīta 1995. gadā.
            
         
               (2)
            
            
               Ar 2005. gada 13. maija vēstuli Kipra iesniedza pieprasījumu atzīt Maroku. Pēc Kipras pieprasījuma Komisija novērtēja Marokas apmācības un sertifikācijas sistēmas, lai pārbaudītu, vai Maroka ievēro STCW konvencijas prasības un vai ir veikti attiecīgi pasākumi, lai novērstu krāpšanu saistībā ar sertifikātiem. Novērtējuma pamatā bija Eiropas Jūras drošības aģentūras ekspertu 2006. gada decembrī veiktās inspekcijas rezultāti. Inspekcijas gaitā tika konstatēti atsevišķi trūkumi apmācības un sertificēšanas sistēmās.
            
         
               (3)
            
            
               Komisija nodeva dalībvalstīm ziņojumu ar novērtējuma rezultātiem.
            
         
               (4)
            
            
               2009. gada 4. februāra un 2010. gada 9. marta vēstulēs Komisija pieprasīja Marokai sniegt pierādījumus, ka konstatētie trūkumi ir novērsti.
            
         
               (5)
            
            
               2009. gada 13. maija, 2009. gada 29. maija, 2010. gada 2. aprīļa un 2011. gada 4. janvāra vēstulēs Marokas iestādes sniedza pieprasīto informāciju un pierādījumus par atbilstošu un pietiekami koriģējošu pasākumu īstenošanu, lai novērstu atbilstības novērtēšanas laikā konstatētos trūkumus.
            
         
               (6)
            
            
               Vēl joprojām esošie trūkumi ir saistīti ar to, ka, no vienas puses, trūkst tiesību normu attiecībā uz apmācību iekārtām, kā arī attiecībā uz pasniedzēju un eksaminētāju kvalifikāciju un apmācību un, no otras puses, Marokas galvenajā jūrniecības izglītības un apmācību iestādē trūkst apmācību iekārtu. Tāpēc Marokas iestādes tiek aicinātas šajā sakarā veikt turpmāku koriģējošu darbību. Tomēr šie trūkumi neliek apšaubīt Marokas jūrnieku izglītības, apmācības un sertificēšanas sistēmas kopējo atbilstības līmeni STCW konvencijai
            
         
               (7)
            
            
               Atbilstības novērtēšanas rezultāti un Marokas iesniegtās informācijas izvērtējums liecina, ka Maroka atbilst visām STCW konvencijas prasībām un ir veikusi piemērotus pasākumus, lai novērstu ar sertifikātiem saistītu krāpšanu. Tādēļ Komisijai tā būtu jāatzīst.
            
         
               (8)
            
            
               Šajā lēmumā paredzētie pasākumi ir saskaņā ar Kuģošanas drošības un kuģu izraisītā piesārņojuma novēršanas komitejas atzinumu,
            
         IR PIEŅĒMUSI ŠO LĒMUMU.
   1. pants
   Direktīvas 2008/106/EK 19. panta izpildes vajadzībām Maroka tiek atzīta attiecībā uz jūrnieku apmācības un sertificēšanas sistēmām.
   2. pants
   Šis lēmums ir adresēts dalībvalstīm.
   
      Briselē, 2011. gada 31. augustā
      
         
            Komisijas vārdā –
         
            priekšsēdētāja vietnieks
         
         Siim KALLAS
      
   
   
      (1)  OV L 323, 3.12.2008., 33. lpp.
   
      (2)  Pieņēmusi Starptautiskā Jūrniecības organizācija.